বুধবার মুম্বাইয়ে সাংবাদিক সম্মেলন করে রিজার্ভ ব্যাঙ্কের গভর্নর উর্জিত পটেল ও অন্যান্য ডেপুটি গভর্নররা নোটবাতিল পরবর্তী পরিস্থিতি নিয়ে বেশ কয়েকটি তথ্যা জানালেন। জেনে নিন কী কী—
১। বাড়ির ও গাড়ির ঋণের কিস্তি মেটানোর ক্ষেত্রে কোনও পরিবর্তন হচ্ছে না। কারণ, রেপো রেট অপরিবর্তিত থাকায় সুদের হার একই থাকছে।
২। এখনই বাজারে ১০০০ টাকার নোট আসছে না। পরে এই ব্যাপারে সিদ্ধান্ত নেওয়া হবে।
৩। বাতিল ৫০০ ও ১০০০ টাকার যে নোটগুলি ব্যাঙ্কে জমা পড়েছে এখনও পর্যন্ত তার পরিমাণ ১১.৫৫ লাখ কোটি টাকা।
৪। নোটবাতিলের পরে এখনও পর্যন্ত ৪ লাখ কোটি টাকার নতুন নোট বাজারে এনেছে রিজার্ভ ব্যাঙ্ক। টাকার জোগান আরও হতে থাকবে।
৫। নোটবাতিলের পরে খুচরো বাজারে মুদ্রাস্ফীতি কিছুটা কমতে পারে।
৬। ব্যাঙ্ক আর এটিএম থেকে টাকা তোলার ক্ষেত্রে এখনই নিয়ম বদল করছে না রিজার্ভ ব্যাঙ্ক। পরিস্থিতি খতিয়ে দেখে পরে সিদ্ধান্ত হবে এই ব্যাপারে।
৭। ভবিষ্যতে মোবাইল নম্বরের মতো ব্যাঙ্ক অ্যাকাউন্ট পোর্টেবিলিটিও চালু করবে রিজার্ভ ব্যাঙ্ক।